मुंबई। शेयर बाजार के इतिहास में एनएसई (निफ्टी) नेशनल स्टाॅक एक्सचेंज ने पहली बार 10,000 अंक के आंकड़ा को पार कर लिया। हालांकि कारोबार के अंत में यह 1.85 अंक की गिरावट के साथ 9964.55 अंक पर बंद हुआ। वहीं बीएसई सेंसेक्स भी 17.60 अंक की नरमी के साथ 32,228.27 अंक पर बंद हुआ। वैसे निफ्टी एक समय 44.30 अंक की बढ़त के साथ 10,011.30 अंक पर पहंुच गया था। ब्रोकरों के अनुसार विदेशी पूंजी का सतत प्रवाह बने रहने और खुदरा निवेशकों की व्यापक खरीद से शेयर बाजारों में मजबूती का दौर देखा जा रहा है। इसके अलावा बड़ी कंपनियों की अच्छी आय से भी बाजार में सकारात्मक धारणा देखी गई।